**TNM klasifikácia karcinómu prostaty**

|  |  |
| --- | --- |
| T | **TUMOR** |
| T1 | Klinicky nediagnostikovaný nádor (nehmatateľný pri palpácii a neviditeľný pri zobrazovacích postupoch) |
| T1a | Nádor náhodne zistený pri histologickom vyšetrení tkaniva v ≤ 5 % tkaniva prostaty odstráneného pre benígne ochorenie prostaty |
| T1b | Nádor náhodne zistený pri histologickom vyšetrení tkaniva vo viac ako 5 % tkaniva prostaty odstráneného pre benígne ochorenie prostaty |
| T1c | Nádor dokázaný punkčnou biopsiou prostaty (napr. v dôsledku zvýšených hodnôt PSA) |
| T2 | Nádor obmedzený na prostatu |
| T2a | Nádor postihuje jeden lalok (zaberá ≤ polovicu jedného laloka) |

|  |  |
| --- | --- |
| T2b | Nádor postihuje jeden lalok (zaberá viac ako polovicu jedného laloka) |
| T2c | Tumor postihuje obidva laloky prostatickej žľazy |
| T3 | Nádor prerastá cez puzdro prostaty |
| T3a | Extrakapsulárne rozšírenie (unilaterálne alebo bilaterálne) |
| T3b | Nádor postihuje vesiculae seminales (semenné mechúriky) |
| T4 | Tumor je fixovaný na alebo prerastá do susediacich štruktúr (iných ako vesiculae seminales): krčok mechúra, konečník, vonkajší zvierač, levátory a/alebo stena panvy |
| N | **REGIONÁLNE LYMFATICKÉ UZLINY (LU)** |
| Nx | Regionálne LU nie je možné hodnotiť |
| N0 | Metastázy v regionálnych LU sa nezistili |
| N1 | Metastázy prítomné v regionálnych lymfatických uzlinách |
| M | VZDIALENÉ METASTÁZY |
| Mx | Vzdialené metastázy nebolo možné hodnotiť |
| M0 | Vzdialené metastázy neprítomné |
| M1 | Prítomné vzdialené metastázy |
| M1a | Metastázy vo vzdialených LU (mimo regionálnych LU) |
| M1b | Metastázy v kostiach |
| M1c | Metastázy v iných orgánoch |
| G | **HISTOPATOLOGICKÉ STUPNE (GRADING)** |
| Gx | Grade nemožno určiť |
| G1 | Dobre diferencovaný (mierna anaplázia) |
| G2 | Stredne diferencovaný (stredná anaplázia) |
| G3-4 | Zle diferencovaný/ nediferencovaný (ťažká anaplázia) |

**Klasifikácia karcinómov prostaty podľa rizika progresie ochorenia**

Na určenie prognózy a rozhodnutie o liečbe karcinómu prostaty sa využíva kombinované hodnotenie klinického štádia, Gleasonovho skóre a hodnoty PSA.

**Karcinómy prostaty s veľmi  nízkym rizikom**

Do tejto skupiny patria pacienti s karcinómom prostaty T1a, Gleasonovým skóre ≤ 6, hodnotou PSA ≤ 10ng/ml, s pozitivitou karcinómu v menej ako 3 bioptických vzorkách pričom rozsah karcinómu v každej vzorke nesmie presahovať viac ako 50% a PSA denzitou ≤ 0,15ng/ml

**Karcinómy prostaty s nízkym rizikom**

Do tejto skupiny sa zaraďujú pacienti s karcinómom prostaty T1 – T2a, Gleasonovým skóre ≤ 6 a hodnotou sérového PSA ≤ 10 ng/ml

**Karcinómy prostaty so stredným rizikom**

Do tejto skupiny patria pacienti s karcinómom prostaty T2b – T2c alebo s Gleasonovým skóre 7 alebo s hodnotou sérového PSA 10 – 20ng/ml.

**Karcinómy prostaty s vysokým rizikom**

Do tejto skupiny patria pacienti s karcinómom prostaty T3a alebo s Gleasonovým skóre 8 – 10 alebo s hodnotou PSA ≥ 20ng/ml .

**Karcinómy prostaty s veľmi vysokým rizikom**

Do tejto skupiny patria pacienti s karcinómom prostaty T3b – T4

Akékoľvek štádium T, N1

Akékoľvek štádium T a N, M1